Document ID: /fineweb-2-swissfilter-quality_10-filterrobots/filtered/01798.jsonl.gz/166

Im Januar 2018 wurde die Spezialkommission «JuBu» vom Kleinen Burgerrat ins Leben gerufen und per 1. Januar 2022 als Fachkommission Junge Burgergemeinde (JuBu) institutionalisiert. Sie hat in erster Linie das Ziel, die jungen Burgerinnen und Burger untereinander zu vernetzen und diesen die Burgergemeinde Bern und ihre Tätigkeiten näher bringen. Dafür realisiert die JuBu-Kommission seither mit viel Motivation und Herzblut verschiedenste Projekte und Events. Das ganze Angebot richtet sich an alle Angehörigen der Burgergemeinde Bern zwischen 16 und 30 Jahren.
Zur Zyt bini grad in Züri am studiere.
I mirä Freizyt spili Tennis u bi gärn in ganz Europa unterwägs.Als lideschaftlichä YB Fan darf natürlech o dr regumässig Stadionbsuech im Wucheprogramm nid fähle. Bir JuBu bini sit 2018 drbi und bi zuständig für sämtlechi Social Media Uftritte u alli grafische Ufgabe, wie zum Bispiu d Flyer.
Ig heisse Anna und liebe dr Summer und d Wermi! Natürlech het oh dr Winter sini schöne Site, aber sobauds wärmer wird in Bärn si aui Mönsche wider uf ufde Strasse im Quartier, bim Bier ar Aare oder bim Glacé schläcke idr Badi. Ds isch das, wo mir bsundrigs gfaut: verschideni Mönsche wo irgendwo ufenang träffe und iz Gspräch chöme. Genau drum hani oh mini Usbiudige ar visuelle und multimediale Kommunikation gwidmet. I möcht Mönsche u Kulture verbinde, Gspräch und Diskussione füehre und es Gmeinschaftsgfüuh vermittle. Das aues möchti natürlech oh bir JuBu mache und fröiemi sehr, da derbi z si!
I bi 23i, studiere u wohne z Bärn u suche mr geng gern nöii Projekt. Sigs es nöis Skateboard, ä Gleitschirmkurs.oder s Mitwürke ir Jubu-Kommission sit 2021. So gstauti mir mini Medizin-Student-Zyt kunterbunt und abwächsligsrrich. Mini Lieblingsörtli si dem entsprechend d Aare, d Bärge oder eigentlech überau wo’s öppis z erläbä git.
I bi 29gi und wohne ir Länggass
Nach dem ig vor es paar Jahr mi Master in Arbeitspsychologie ar Uni Fribourg abgschlosse ha, bini sithär uf dr Mission, ä Biitrag drzue z leischtä, ds d Lüüt gärn gö ga schaffe u so ou am Fyrabe e gueti Luune hei.
Mi Fyrabe verbringi im Summer am liebschtä ir oder uf dr Aare. Ir dunkle Jahreszyyt bini gärn uf de Schi, uf de Schlöf oder ufem Wiehnachtsmärit! 😉 ..u aus das am liebschtä mit mine Fründe.
I bi 29gi, läbe zur Zyt ir Länggass u dört dueni o gad studiere.
I ha vor 2 Jahr d Richtig vo Geisteswüsseschaft uf Medizin gwächslet und mi fürnes zwöits Studium entschide, was für mi immer wieder ä Heruseforderig isch. D Medizin beasprucht fasch alli mini Zyt aber zwüschdüre längts glich für angeri erfrüschendi Sache wie ä Bädu ir Aare oder äs chüehls Bier vorem Progr u d JuBu ghört zu dene Sache natürlech o drzue!